BASES XERAIS DA CONVOCATORIA DE ELABORACIÓN DUNHA LISTA RESERVA DE TRABALLADORES/AS SOCIAIS (PERSOAL LABORAL TEMPORAL) PARA O DEPARTAMENTO DE SERVIZOS SOCIAIS
ADMINISTRACIÓN LOCAL — Municipal — Estrada, A (Persoal, oposicións, 21/09/2020)

Mediante a Resolución da Alcaldía núm.2020-0870, do 6 de agosto de 2020 aprobáronse as bases para a Elaboración dunha Lista Reserva de Traballadores/as Sociais (persoal laboral temporal) para o departamento de Servizos Sociais. O obxecto das presentes bases é a elaboración, mediante o sistema de concurso-oposición, dunha Lista reserva de traballadores/as Sociais aos efectos de contratacións futuras motivadas por baixas por enfermidade, ausencias xustificadas prolongadas, acumulación de tarefas, etc. O carácter do contrato é temporal. Duración do contrato: segundo o motivo que dé lugar á contratación. En ningún caso poderá ser superior aos 3 anos desde o seu inicio, ao abeiro da lexislación vixente. As condicións serán as establecidas no convenio aplicable, o Convenio colectivo do Concello da Estrada. As retribucións a percibir serán as do traballador/a substituído/a de ser o caso ou equivalente ao propio da categoría. Para poder participar nas probas de selección, será necesario reunir os requisitos establecidos no artigo 56 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público: As persoas aspirantes con titulacións obtidas no estranxeiro deberán acreditar que están en posesión da correspondente validación ou da credencial que acredite, de ser o caso, a homologación do título. Este requisito non se lles aplicará ás persoas aspirantes que obtivesen o recoñecemento da súa cualificación profesional no ámbito das profesións reguladas ao amparo das disposicións de dereito da Unión Europea. Segundo a Ordenanza fiscal núm.6, reguladora da taxa por expedición de documentos administrativos, nos procedementos de selección de persoal, non se lles esixirá o pagamento polos conceptos “dereitos de exame” e “compulsas” ás persoas desempregadas que figuren como demandantes de emprego, sempre que o acrediten por medio da certificación emitida polo Instituto Nacional de Emprego ou do servizo homólogo da comunidade autónoma. Os órganos de selección serán colexiados e a súa composición deberase axustar aos principios de imparcialidade e profesionalidade dos seus membros, e tenderase, así mesmo, á paridade entre mulleres e homes. O persoal de elección ou de designación política, o persoal funcionario interino e o persoal eventual non poderán formar parte dos órganos de selección. A pertenza aos órganos de selección será sempre a título individual, polo que non se poderá realizar en representación ou por conta de ninguén. O tribunal cualificador estará constituído por un/unha presidente/a, un/unha secretario/a (que actuará con voz pero sen voto) e tres vogais, cos/coas seus/súas correspondentes suplentes. Ao abeiro do artigo 59.4 da Lei 2/2015 de emprego público de Galicia, as persoas membros dos órganos de selección, á excepción do Secretario, deben pertencer a un corpo, escala ou categoría profesional na cal se requira unha titulación de nivel igual ou superior ao esixido para participar no proceso selectivo. As persoas membros dos tribunais deberanse abster de intervir cando concorreren nelas algunha das circunstancias previstas no artigo 23 da Lei 40/2015 do 1 de outubro, do réxime xurídico do sector público. Este feito deberanllo comunicar ao alcalde. Tampouco poderán intervir se realizaron tarefas de preparación de aspirantes para o mesmo corpo e especialidade durante os cinco anos anteriores á publicación desta convocatoria. Así mesmo, as persoas aspirantes poderán recusar as persoas membros do tribunal cando nelas concorra algunha das circunstancias previstas para a abstención e de conformidade co establecido no artigo 24 da Lei 40/2015. Unha vez constituído o tribunal tamén se poderán incorporar as outras persoas vogais titulares que non concorresen á sesión constitutiva e, de ser o caso, as suplentes. As persoas membros do tribunal que asistan ás súas sesións percibirán axudas de custo pola súa asistencia, na contía legalmente establecida. A selección constará de dúas fases: unha de CONCURSO e outra de OPOSICIÓN. A fase de Concurso será previa á de Oposición e será autovalorada previamente polo/a aspirante segundo o Anexo II. Os puntos obtidos na Fase de Concurso sumaranse á puntuación obtida na fase de oposición aos efectos de establecer os/as aspirantes seleccionados/as. Estes puntos non poderán ser aplicados para superar a fase de oposición. A puntuación máxima da fase de concurso será de 4 puntos. Para a fase de concurso, serán méritos: Non se valorará os cursos de formación de menos de 30 horas. En contratos a tempo parcial efectuarase a equivalencia do tempo da xornada parcial á xornada completa. A acreditación da experiencia laboral realizarase pola presentación da correspondente certificación, onde se reflicta claramente o posto desempeñado, a categoría e duración da relación laboral en meses, días ou horas, segundo o caso. O Tribunal calificador comprobará e verificará as autobaremacións realizadas polos aspirantes, validando e aprobando como propias do Tribunal aquelas coas que se estivera conforme por ser axeitadas ás valoracións contidas no baremo que figura como Anexo II destas bases. O Tribunal poderá minorar a puntuación consignada polos aspirantes no caso de méritos non valorables segundo ao baremo de méritos ou por erros aritméticos. O Tribunal non poderá outorgar unha puntuación maior á consignada polos aspirantes, salvo erro aritmético dos mesmos. No momento da valoración da fase de concurso, sólo serán obxecto desta, os méritos alegados e aportados coa solicitude, de conformidade co establecido na base anteriormente citada, no prazo de presentación de solicitudes. O Tribunal deste proceso selectivo queda facultado par a interpretación das bases da convcatoria, así como para resolver cantas dúbidas e incidencias prantexe a súa aplicación, a cuio efecto poderá adoptalos acordos necesarios procurando a boa orde e desenvolvemento do proceso selectivo. Consistirá en desenvolver por escrito, durante un período máximo de 1 hora, un tema elixido polos aspirantes entre dous sacados ao chou, sobre o temario anexo. Consistirá nunha proba, que se realizará nun tempo máximo de 30 minutos, que prantexará o tribunal inmediatamente antes do comezo do exercicio, relativo a tarefas propias das funcións asignadas ao posto, e baseado no temario que figura como Anexo ás presentes Bases. As persoas aspirantes que non demostren o coñecemento da lingua galega a través do correspondente certificado (Celga 4 ou equivalente) terán que realizar obrigatoriamente unha proba específica que demostre tal coñecemento. Quedarán exentas de realizar a proba específica as persoas aspirantes que opten por realizar o exercicio obrigatorio en lingua galega. As restantes persoas opositoras terán que realizar unha tradución do castelán ao galego, nun tempo máximo de 10 minutos. Cualificaranse como aptas as persoas aspirantes que realicen a tradución completa no tempo indicado. No caso de non realizar a tradución completa, serán consideradas non aptas. Cada un dos exercicios obrigatorios e eliminatorios da oposición, serán cualificados de 0 a 10 puntos (agás a proba de galego, que se puntuará coa cualificación de apto/a ou non apto/a). Para aprobar cada un dos exercicios e acceder ao seguinte é necesario obter unha puntuación mínima de 5 puntos. A cualificación final estará determinada pola suma das cualificacións parciais obtidas polas persoas aspirantes que fosen superando todos e cada un dos sucesivos exercicios obrigatorios e eliminatorios. A orde de colocación das persoas aspirantes na lista definitiva de aprobadas establecerase de maior a menor puntuación. A cualificación obtida polas persoas aspirantes será o resultado da suma das puntuacións outorgadas nos distintos exercicios obrigatorios e eliminatorios máis os da fase de concurso. Unha vez determinada a cualificación final das persoas aspirantes, o tribunal fará pública a listaxe de persoas aprobadas, por orde de puntuación, no taboleiro de anuncios da casa do concello e na web municipal. A lista terá unha vixencia de tres anos. Se un aspirante renuncia á contratación será borrado da lista. Se presenta a súa renuncia durante a vixencia do contrato pasará a ocupar o último lugar da lista. Os aspirantes que estiveran contratados, unha vez rematado o período de contratación, volverán a ocupar o lugar que tiñan na lista por orde de puntuación. Cando completen un ano de contratación (con un ou sumando varios contratos), unha vez rematado o contrato que dou lugar ao chamamento, pasarán a ocupar o último lugar da lista. No caso de empate nas puntuacións totais de dúas ou máis persoas aspirantes, a situación resolverase tendo en conta a maior puntuación obtida no primeiro exercicio. Se isto non fora suficiente, resolverase tendo en conta a puntuación obtida nos sucesivos exercicios ata que o empate se resolva. De persistir o empate, resolverase mediante un sorteo que se realizará en presenza das persoas interesadas. As bases xerais e específicas desta convocatoria vinculan a administración municipal, os tribunais cualificadores e as persoas aspirantes que participen nos procesos selectivos convocados. As presentes bases e a convocatoria poderanse impugnar consonte o establecido na Lei 39/2015, do 1 de outubro, do procedemento administrativo común das administracións públicas. Así mesmo, a xurisdición competente para resolver as controversias en relación cos efectos e coa resolución do contrato laboral será a xurisdición social. Segundo o artigo 46 da Lei 29/1998, do 13 de xullo, reguladora da xurisdición contencioso-administrativa, a partir do día seguinte ao da publicación do anuncio da convocatoria no Boletín Oficial da provincia de Pontevedra, as persoas interesadas poderán interpoñer un recurso de reposición contra a convocatoria e as súas bases (que esgotan a vía administrativa) ante a Alcaldía, no prazo de 1 mes. Despois de presentar este recurso, poderase presentar un recurso contencioso-administrativo ante o Xulgado do Contencioso-Administrativo de Pontevedra, no prazo de 2 meses. No non previsto nas bases, aplicarase a Lei 2/2015, do 29 de abril, do emprego público de Galicia, a Lei 7/1985, do 2 de abril, reguladora das bases do réxime local, o Real decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local, o Real decreto lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público, o Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores e o Convenio colectivo do persoal do concello (de ser o caso)”. Posto: ________________________________________________________________________________________ Administración: _____________________________________________________________________________ Tipo de xornada: (Completa / Parcial - horas): _________________________________________ En contratos a tempo parcial debe calcular a equivalencia do tempo da xornada parcial á xornada completa Posto: ________________________________________________________________________________________ Administración: _____________________________________________________________________________ Tipo de xornada: (Completa / Parcial - horas): _________________________________________ En contratos a tempo parcial debe calcular a equivalencia do tempo da xornada parcial á xornada completa Posto: ___________________________________________________________________________________ _________ Administración: _____________________________________________________________________________ Tipo de xornada: (Completa / Parcial - horas): _________________________________________ En contratos a tempo parcial debe calcular a equivalencia do tempo da xornada parcial á xornada completa O abaixo firmante Declara que os datos consignados neste documento atópanse acreditados coa documentación adxunta, conforme ao requirido nas bases da convocatoria. En ___________________________________, a ________ de ______________________de 2020 Sinatura: Que son do anuncio da convocatoria pública para a elaboración dunha lista reserva de Traballadores/as sociais (laboral temporal) para o departamento de Servizos Sociais do Concello da Estrada. Que reúno todas as condicións esixidas nas bases da convocatoria. Que xuro/prometo que non me separaron do servizo das administracións públicas nin estou para o exercicio de funcións públicas por sentenza firme. Que xuro/prometo que non estou en ningunha causa de incompatibilidade conforme a lei vixente. Por isto, SOLICITO: Que se me admita para realizar as probas do proceso selectivo indicado. � Fotocopia do documento nacional de identidade. � Título requirido � Carné de conducir � Anexo II (Autobaremación) � Certificado acreditativo do coñecemento da lingua galega, de posuílo (Celga 4 ou equivalente). � Xustificante do pagamento das taxas de inscrición / Certificado de exención A Estrada, ____ de_______________ de 2020 (sinatura da persoa solicitante) O Alcalde – José C. López Campos